**Ministru kabineta rīkojuma “Par Nacionālo bruņoto spēku standarta ieroču noteikšanu un iepirkšanu” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts “Par Nacionālo bruņoto spēku standarta ieroču noteikšanu un iepirkšanu” (turpmāk – Projekts) ir izstrādāts, lai standartizētu Nacionālo bruņoto spēku (turpmāk – NBS) inventārā esošos un turpmāk iepērkamos strēlnieku un netiešās uguns atbalsta ieročus un atceltu Ministru kabineta 2005. gada 28. jūlija rīkojumu Nr. 494 “Par ieroču modeļu noteikšanu un iepirkumu Nacionālo bruņoto spēku vajadzībām” (turpmāk – Rīkojums Nr. 494). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts, pamatojoties uz 2016. gada 3. maija Māra Kučinska Valdības rīcības plāna uzdevumiem Nr. 076 un 077, kas paredz jaunu ieroču un ieroču sistēmu iegādi Nacionālo bruņoto spēku (turpmāk – NBS) un Zemessardzes vienību apbruņošanai un apmācībai, lai nodrošinātu to kaujas spējas un atbilstību Ziemeļatlantijas līguma organizācijas (turpmāk – NATO) standartiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd NBS iepērk ieročus un ieroču sistēmas, pamatojoties uz Rīkojumu Nr. 494, kas tika pieņemts 2005. gada 28. jūlijā, neilgi pēc iestāšanās NATO. Kopš tā laika NBS ir ieviesuši un turpinās ieviest jaunas ieroču sistēmas, tomēr, kā secināts, lai nodrošinātu ieroču vienveidīgumu, paātrinātu iepirkuma procedūru un pamatotu noteiktu ieroču modeļu izvēli iepirkumos, ir svarīgi standartizēt NBS izmantotos ieročus.  NBS rīcībā šobrīd ir:   1. **Pistoles** – NBS šobrīd izmanto četru veidu *Glock Ges.m.b.H* ražotās divu kalibru (9 mm un 11,43 mm) pistoles (*Glock* *17, 19, 21* un *26*). *Glock* pistoles NBS tiek izmantotas kopš 2005. gada, un šobrīd ar *Glock* pistolēm tiek pārapbruņota gan Valsts policija, gan Valsts robežsardze, standartizējot bruņojumu pārresoru līmenī. Rīkojumā Nr. 494 tika iekļauta tikai 9 mm *Glock 17* pistole, tomēr NBS bruņojums šobrīd ir papildināts ar 9 mm *Glock 19* un *26* modeļiem. Savukārt ar 11,43 mm kalibru ir iepirktas *Glock 21* pistoles. Turpmāk ir paredzēts iepirkt iepriekšminētās pistoles un to modifikācijas. 2. **Raķešpistole** – NBS rīcībā ir viena veida 26 mm signālpistole *P2A1*, ko izmanto signālraķešu un iluminācijas lādiņu palaišanai. Rīkojumā Nr. 494 *P2A1* netika iekļauta, bet kopš 1990. gadiem *P2A1* tiek izmantota visās NBS vienībās un ir standarta raķešpistole. 3. **Mašīnpistoles** – NBS rīcībā ir divu veidu mašīnpistoles: 9 mm *UMP* un 4,6 mm *MP7*. Turpmāk plānots iepirkt *UMP* un *MP7* markas mašīnpistoles, lai nodrošinātu efektīvāku un modernāku ieroci tuvas distances kaujās. Rīkojumā Nr. 494 nebija iekļauta 4,6 mm mašīnpistole *MP7*, kas ir iepirkta pēdējos gados speciālu uzdevumu veikšanai, kam nepieciešama patrona ar paaugstinātu caursišanas spēju. Paralēli NBS bruņojumā ir arī *MP5A3* mašīnpistole, ko novecojušā dizaina un pieaugošo prasību dēļ turpmāk nav plānots iepirkt. 4. **Bises** – šobrīd NBS bruņojumā ir trīs marku 12. kalibra bises: *Winchester 1300*, *Remington M870* un *Mossberg*. Turpmāk plānots iepirkt *Remington M870* markas bises un lietot pārējās bises līdz to resursu beigām. *Remington M870* bisi plaši izmanto NATO bruņotie spēki visā pasaulē. Ņemot vērā *Remington M870* platformas elastību (maināmi stobri, laides un magazīnas), kas ļauj izmantot bisi dažādās situācijās, un plaši pieejamās rezerves daļas, plānots turpināt iepirkt *Remington M870*. 5. **Triecienšautenes** – NBS izmanto *Heckler&Koch* ražotās 5,56 mm NATO standarta *G-36* triecienšautenes un to modifikācijas kopš 2005. gada, un tas ir galvenais Sauszemes spēku kājnieku ierocis, kas izplatīts visos NBS. *G-36* triecienšautenes tiek iepirktas arī Zemessardzes un Robežsardzes vajadzībām pārapbruņošanas kārtībā. 6. **Snaiperšautenes** – NBS bruņojumā ir plaša snaiperšauteņu dažādība, kas sadārdzina un ierobežo to apkopi, tāpēc NBS piedāvā standartizēt sešu marku snaiperšautenes trīs kalibros: 7,62 (.308), 8,6 (.338) un 12,7 (.50) mm. No saraksta ir izslēgtas vecākas un savu laiku nokalpojušas snaiperšautenes, kā *Hecate – II* (7,62 un 12,7 mm versijas) un *AW* (*Accuracy International* Ltd.) (7,62 mm). Saraksts ir papildināts ar šobrīd iepirktām un turpmāk iepērkamām modernām snaiperšautenēm: *M14* (7,62 mm; modernizēts modelis), *HK417* (7,62 mm), *AXMC* (7,62/8,6 mm), *Barrett M107* (12,7 mm) un *AX50* (12,7 mm). *M14* šautenes balstās uz Zemessardzes bruņojumā esošajām šautenēm, kuras, lai turpmāk izmantotu, plānots modernizēt. 7. **Ložmetēji** – NBS ir papildinājuši savu inventāru ar trim lielāka kalibra ložmetējiem: 7,62 mm *FN Herstal* ložmetējiem *MINIMI* (paralēli esošajam 5,56 mm *MINIMI*) un *FN MAG* un 12,7 mm (.50cal) ložmetēju *Browning M2HB QCB*. Šie ieroči ir bijuši NBS rīcībā ilgāku laiku, tomēr to izplatība NBS vienībās ir palielinājusies un standartizācija ļautu atvieglot loģistiku ne tikai NBS, bet arī NATO ietvaros. 8. **Granātšāvēji** – NBS bruņojumā ir pieci granātšāvēji. Četri no tiem ir 40 mm un viens 84 mm granātšāvējs. Līdz šim Rīkojumā Nr. 494 bija iekļauti tikai 40 mm zemstobra granatšāvējs *AG36* un 40 mm automātiskais granātšāvējs *GMG*. Savukārt bruņojumā esošais *Carl Gustaf* 84 mm bezatsitiena granātšāvējs, kas tika saņemts vairākkārt no Zviedrijas un Norvēģijas, sākot ar 1990. gadiem, netika iekļauts Rīkojumā Nr. 494, lai gan tā modifikācijas tiek plaši izmantotas gan profesionālās armijas daļās, gan Zemessardzē. Šobrīd paralēli 40 mm *AG36* un *GMG* granātšāvējiem bruņojums ir papildināts ar *HK169* un *RBG-6*, kas palielina sauszemes spēku kaujas spējas. Ņemot vērā, ka 40x46 mm un 40x53 mm granātas ir plaši izplatītas NATO dalībvalstīs, ir svarīgi standartizēt dažādas nozīmes granātšāvējus, kas ir NBS rīcībā un kurus paredzēts turpmāk iepirkt. 9. **Raķešu palaišanas iekārtas** – NBS rīcībā ir triju veidu raķešu palaišanas iekārtas, divas paredzētas gaisa mērķu iznīcināšanai (pretgaisa aizsardzībai) un viena – tanku un bruņutehnikas iznīcināšanai. Līdz šim NBS nebija standartizējuši raķešu palaišanas iekārtas, jo ilgu laiku vienīgā raķešu sistēma NBS rīcībā bija *RBS-70* zenītraķete, ko ar 2018. gadu papildinās arī *FIM-92 Stinger* – tuvas darbības pretgaisa aizsardzības sistēma. Kopš 2008. gada NBS rīcībā ir arī vadāmās prettanku raķešu sistēmas *SPIKE*, kuras plānots iegādāties turpmāk un apbruņot gan sauszemes kājnieku, gan mehanizētās vienības (uzstādīt uz CVRT), gan jūras spēkus (uzstādīt uz kuģiem). *SPIKE* piegādes ir paredzēts īstenot līdz 2023. gadam, pamatojoties uz 2018. gada līgumu par kopējo summu 108 milj. EUR. 10. **Mīnmetēji** – NBS rīcībā mīnmetēji un cita veida netiešās uguns atbalsta sistēmas ir bijušas kopš 1990. gadiem, taču, iestājoties NATO, mīnmetēju bruņojums ir standartizēts, balstoties uz NATO kalibriem: 60 mm, 81 mm un 120 mm. Kopš 1990. gadiem NBS izmanto 81 mm un 120 mm mīnmetējus, ko 2017. gadā papildināja ar 60 mm mīnmetēju. Attiecīgi ir plānots turpmāk iepirkt, uzturēt un izmantot minēto kalibru mīnmetējus, lai nodrošinātu nepieciešamo kājnieku un mehanizēto vienību uguns atbalstu, kā arī ļautu efektīvāk integrēties NATO misijās un mācībās. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Aizsardzības ministrija un Nacionālie bruņotie spēki. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav |
| 2. | Tiesiskā regulējuma ietekme uz tautsaimniecību un administratīvo slogu | Paredzams, ka pēc Projekta apstiprināšanas Ministru kabinetā tiks atvieglota iepirkuma procedūra NBS bruņojumā esošajiem ieročiem un plānotajiem ieročiem un samazināts administratīvais slogs Valsts aizsardzības militāro objektu un iepirkumu centram. |
| 3. | Administratīvo izmaksu monetārs novērtējums | Nav paredzēts |
| 4. | Atbilstības izmaksu monetārs novērtējums | Nav paredzēts |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018-gads | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas | | | | | | |
| 8. Cita informācija | Nav | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Atceļ Ministru kabineta 2005. gada 28. jūlija rīkojumu Nr. 494 “Par ieroču modeļu noteikšanu un iepirkumu Nacionālo bruņoto spēku vajadzībām” |
| 2. | Atbildīgā institūcija | Aizsardzības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks publicēts Ministru kabineta mājaslapā 10 darba dienu saskaņošanai pēc izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Nav paredzēta |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs un Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav paredzēta |
| 3. | Cita informācija | Nav |

Aizsardzības ministrs R. Bergmanis

G. Gudzuks, 67335171

Gustavs.gudzuks@mod.gov.lv